Babelscape/SREDFM huggingface dataset:
उत्तम प्रचलन

उत्तम प्रचलन (Best practices) ऐसी पद्धतियाँ, तकनीकें या विधियाँ हैं जो सामान्य-रूप-से-स्वीकृत, अनौपचारिक रूप से मानकीकृत होती हैं। ये समय की कसौटी पर परखी और खरी उतरी हुई होती हैं। ये प्रायः 'सामान्य बुद्धि' (कॉमन सेंस) पर आधारित होती हैं और वहाँ प्रयोग की जाती हैं जहाँ कोई विषेष विधि मानकीकृत नहीं होती। महाभारत की कथा है कि छद्मवेषधारी 'धर्म' ने युधिष्ठिर से प्रश्न किया, "कः पन्थाः?" (कौन सा मार्ग यथेष्ट है?) इस पर युधिष्ठिर का उत्तर था-
: "तर्कोऽप्रतिष्ठः श्रुतयो विभिन्ना नैको ऋषिर्यस्य मतं प्रमाणम्।
: "धर्मस्य तत्त्वं निहितं गुहायाम् महाजनो येन गतः सः पन्थाः॥
(तर्कः अप्रतिष्ठः, श्रुतयः विभिन्नाः, एकः ऋषिः न यस्य मतं प्रमाणम्, धर्मस्य तत्त्वं गुहायाम् निहितं, महाजनः येन गतः सः पन्थाः।)

अर्थ: "जीवन जीने के असली मार्ग के निर्धारण के लिए कोई सुस्थापित तर्क नहीं है, श्रुतियां (शास्त्रों तथा अन्य स्रोत) भी भांति-भांति की बातें करती हैं, ऐसा कोई ऋषि/चिंतक/विचारक नहीं है जिसके वचन प्रमाण कहे जा सकें। वास्तव में धर्म का मर्म तो गुहा (गुफा) में छिपा है, यानी बहुत गूढ़ है। ऐसे में समाज में प्रतिष्ठित व्यक्ति जिस मार्ग को अपनाता है वही अनुकरणीय है। <br>
यहां प्रतिष्ठित या बड़े व्यक्ति से मतलब उससे नहीं है जिसने धन-संपदा अर्जित की हो, या जो व्यावसायिक रूप से काफी आगे बढ़ चुका हो, या जो प्रशासनिक अथवा अन्य अधिकारों से संपन्न हो, इत्यादि। प्रतिष्ठित वह है जो चरित्रवान् हो, कर्तव्यों की अवहेलना न करता हो, दूसरों के प्रति संवेदनशील हो, समाज के हितों के प्रति समर्पित हो, आदि-आदि।"
बंजारानामा

thumb|right|200px|"बंजारानामा" नज़ीर अकबराबादी (1735-1830) द्वारा लिखी गई एक कविता है
बंजारानामा (उर्दू: ), अठारहवीं शताब्दी के भारतीय शायर नज़ीर अकबराबादी द्वारा लिखी गयी एक प्रसिद्ध कविता है। इस रचना का मुख्य सन्देश है के सांसारिक सफलताओं पर अभिमान करना मूर्खता है क्योंकि मनुष्य की परिस्थितियाँ पलक झपकते बदल सकतीं हैं। धन-सम्पति तो आनी-जानी चीज़ है किन्तु मृत्यु, एक निश्चित सत्य है जो, कभी न कभी हर मनुष्य के साथ घटेगा। यह कविता तेज़ी से भारतीय उपमहाद्वीप के कई भागों में लोकप्रिय हो गई और इसकी ख्याति लगभग पिछली दो शताब्दियों से बनी हुई है। इसके बारे में कहा गया है कि, हालांकि इसकी भाषा देसी और सरल है, पर इसमें पाई जाने वाली छवियाँ और कल्पनाएँ इतना झकझोर देने वालीं हैं कि यह "गीत कई हजार वर्षों की शिक्षाओं को एक सार रूप में सामने लेकर आता है"। इसमें बंजारे का पात्र मृत्यु की ओर इशारा है: जिस तरह यह कभी नहीं बता सकते कि कोई बंजारा कब अपना सारा सामान लाद कर किसी स्थान से चल देगा, उसी तरह से मृत्यु कभी भी आ सकती है।
गोल्डीलॉक्स

thumb|250px|"मेरा दलिया किसने चख़ा?"
गोल्डीलॉक्स और तीन भालू (अंग्रेज़ी: Goldilocks and the Three Bears, गोल्डीलॉक्स ऐण्ड द थ़्री बेअर्ज़) एक प्रसिद्ध अंग्रेज़ी परी कथा है। कथन के रूप में यह कहानी लम्बे अरसे से ब्रिटेन में चली आ रही थी, लेकिन लिखित रूप में इसे सबसे पहले ब्रिटिश लेखक रॉबर्ट साउदी (Robert Southey) ने गुमनाम रूप से सन् 1837 में अपने एक लेख-संग्रह में छपवाया। अंग्रेज़ी भाषा की यह सब से लोकप्रिय कथाओं में से है और पश्चिमी संस्कृति में इसके तत्वों का कई सन्दर्भों में प्रयोग होता है।
जावरा

जावरा भारत में मध्य प्रदेश राज्य के रतलाम जिले में स्थित एक शहर और नगरपालिका हैं। जावरा मालवा क्षेत्र में रतलाम और मंदसौर के बीच स्थित है। यह ब्रिटिश भारत की जावरा रियासत की राजधानी भी थी।
रेल मंत्रालय, भारत

रेल मंत्रालय, भारत में रेलों के निर्माण और परिवहन को नियंत्रित करने वाला भारत सरकार का एक महत्वपूर्ण मंत्रालय है। भारतीय रेल का प्रभार इसी मंत्रालय के पास है। पीयूष गोयल भारत के वर्तमान रेल मंत्री हैं।
एलेन गिन्सबर्ग

इर्विन एलेन गिन्सबर्ग (; 3 जून 1926 – 5 अप्रैल 1997), अमेरिका के बीटनिक आंदोलन के प्रख्यात कवि हैं। इनके द्वारा लिखित लंबी कविता हाउल (१९५६) को बीट आंदोलन की महाकविता कहा जाता है। इस कविता को पूंजीवाद और नियन्त्रणवाद के खिलाफ अमेरिकी की नयी पीढ़ी की आवाज माना जाता है जिस समय अमेरिकी समाज को साम्यवादी भय ने जकड़ लिया था। प्रकाशित होते ही इसकी हजारों प्रतियां बिक गयीं और गिंसबर्ग रातों रात नयी पीढ़ी के मसीहा बन गये, जिस पीढ़ी को आज बीटनिक पीढ़ी कहा जाता है। आज तक इस काव्यग्रन्थ की लाखों प्रतियां बिक चुकी हैं। गिंसबर्ग द्वारा निवेदित हाउल की वीसीडी, सीडी और डीवीडी भी खूब बिकी हैं और आज तक उनकी यह पुस्तक और डीवीडी बिक रही हैं। अपनी इस कविता के लिये उन्होने एक नयी लेखन प्रणाली अपनायी जो सांस लेने और सांस छोड़ने के समय पर आधारित थी।
यद्यपि उनके पिता एक गीतकार थे, पर गिंसबर्ग ने अपने पिता द्वारा दिखाये गये मार्ग पर चलना उचित नहीं समझा क्योंकि उन्हें महसूस हुआ कि अमेरिकी समाज बदल चुका है। गिंसबर्ग की माता नायोमी गिंसबर्ग का मानसिक सन्तुलन ठीक नहीं था और इसका प्रभाव किशोर गिंसबर्ग पर भी रहा। "हाउल" प्रकाशित होने के बाद उन्होने अपनी मां के याद मे कैडिश नाम की एक लंबी कविता "हाउल" के ही अनुरूप लिखी थी। ख्याति मिलने के बाद उन्हें बहुत सारे देशों में कविता पढ़ने के लिये आमंत्रित किया गया और वह भारत भी आये। भारत आकर वह दो साल तक यहीं रहे। बनारस, पटना, कोलकाता, चाइबासा आदि जगहों पर इन्होने कई दिन बिताये एवं यह स्थानीय कवियों से काफी घुलमिल गये। वह हिन्दु और बौद्ध साधुओं से भी मिले। अमेरिका लौटने के बाद गिंसबर्ग ने बौद्धधर्म अपना लिया। भारत से लौटने के बाद जो कवितायें इन्होने लिखीं उन पर भारतीय प्रभाव साफ झलकता है, यहां तक की उनकी किताबों-दस्तावेजों में दिये गये प्रतीक चिह्न असल में अकबर के मकबरे में अंकित तीन मछलियों का चित्र है।
धोबी

thumb|right|200px|कपड़े इस्त्री करते हुये धोबी व्यक्ति
धोबी भारत में पाये जाने वाले जाति समूह हैं जिनका मुख्य कार्य कपड़े धोने, रंगने, इस्त्री करने से संबंधित माना जाता है। इन्हें भारत के अलग-अलग राज्यों में इन्हें अलग-अलग नामों जैसे- मादीवाला, अगसार, पारित, रजक, चकली, राजाकुला, वेलुत्दार, एकली, सेठी, मरेठिए या, पणिक्कर आदि अन्य कई नामों से जाना जाता है। हिन्दू धोबी को कन्नोजिया नाम से जाना जाता है। धोबी शब्द की व्युत्पत्ति धावन या धोने से मानी जाती है। हिन्दू धोबी अछूत माने जाते थे और अनुसूचित जाति में उन्हें सम्मिलित किया गया है। इस्के बवजूद भी कनौजिया ने खुद को ऊपर उठाने का प्रयास लगार कर रहे हैं और सफल भी हुए|२०११ की भारतीय जनगणना आँकड़ों के अनुसार धोबी जाति की कुल जनसंख्या ८,२२,००,००० होने का अनुमान है।आज धोबी समाज विश्व भर में फेलाया हुआ है लेकिन आज भी धोबियो ने अपना पिरी का काम {कपड़े धोना और कपड़ो पर स्त्री करना} कायम किया हुआ है
सुरेखा सीकरी

सुरेखा सीकरी हिन्दी फ़िल्मों की एक अभिनेत्री हैं। 
नसीरुद्दीन शाह की रिश्तेदार है
कैलिफ़ोर्निया

कैलिफ़ोर्निया () संयुक्त राज्य अमेरिका के पश्चिमी तट पर स्थित एक राज्य है। यह अमेरिका का सबसे अधिक आबादी और क्षेत्रफल में अलास्का और टेक्सस के पश्चात तीसरा सबसे बड़ा राज्य हैं। कैलिफ़ोर्निया के उत्तर में mऔरिगन, और दक्षिण में मेक्सिको है। कैलिफ़ोर्निया की राजधानी सैक्रामेण्टो है। संयुक्त राज्य अमेरिका की अर्थव्यवस्था में यह राज्य 14 प्रतिशत की हिस्सेदारी रखता है। अगर कैलिफ़ोर्निया एक स्वतंत्र देश होता तो दुनिया में उसका सकल घरेलू उत्पाद (जी॰ डी॰ पी॰) 6वां स्थान पर होता और जनसंख्या 35वें स्थान पर होती।

अंग्रेज़ी राज्य की अधिकारिक भाषा है जो लगभग 57% प्रतिशत जनता मातृभाषा के रूप में बोलती है। स्पेनी 29% प्रतिशत, चीनी 2% और टागालोग भाषा 2% द्वारा बोली जाती है। लॉस एंजेलिस सबसे बड़ा शहर है।
दशक

10 वर्ष के समय को एक दशक कहा जाता है। यद्यपि 10 साल के किसी भी अंतराल को दशक कहा जा सकता है, इस शब्द का प्रयोग मुख्य रूप से इस प्रकार से होता है कि शुरुवात अंत में शून्य वाले वर्ष से हो। उदाहरण: 1990 से 1999 के समय को नब्भे का दशक भी कहा जाता है।
प्राइमस इंटर पारेस

प्राइमस इंटर पारेस (अंग्रेज़ी और लातिनी: primus inter pares) लातिनी भाषा का एक सूत्रवाक्य है, जिसका अर्थ है "बराबरों में प्रथम"। इसका प्रयोग ऐसी स्थिति के लिए किया जाता है जिसमें किसी समूह में सभी सदस्यों का औपचारिक दर्जा बारबार का होता है लेकिन उनमें से एक व्यक्ति वास्तव में उस समूह का नेता होता है। कभी-कभी भारत या ब्रिटेन जैसे संसदीय गणतंत्रों के सरकारी मंत्रिमंडल के बारे में कभी-कभी कहा जाता है कि सभी मंत्री एक जैसे हैं लेकिन उनमें से प्रधान मंत्री कहलाने वाला एक मंत्री इन बराबरों के समूह में प्रथम है।

इस सूत्रवाक्य की उत्पत्ति प्राचीन रोमन साम्राज्य से हुई। वहाँ, रोमन सम्राट को औपचारिक रूप से अपने आप को एक गणतंत्र का ही नागरिक कहना पड़ता था जो लोकशक्ति के अधीन है, लेकिन वास्तव में वह तानाशाह होता था।
जैक केरुयक

thumb|right|जैक केरुयक
जैक केरुयक (12 मार्च 1922 - 21 अक्तुबर 1969) अमरिकी उपन्यासकार एवं कवि हैं। उन्हें विलियम एस बरोज और ऐलन गिंसबर्ग के साथ साहित्यिक आयकनोक्लास्ट कहा जाता है। वे तअमरिका के बीट आंदोलनके मुख्य नायक थे। केरुयक उनके अविराम लेखनप्रणली के लिये जाने जाते हैं। वह एक बार अपने टाइप राइटर पर बैठते थे तो घन्टो टाइप किया करते थे जब तक कि उनका उपन्यास समाप्त नहीं हो जाता।
दिल-ए-नादाँ

250px|thumb|right|ग़ालिब
दिल-ए-नादाँ या दिल-ए-नादान उर्दू-हिंदी का एक वाक्यांश है जो उत्तर भारत और पाकिस्तान की संस्कृति में बहुत सन्दर्भों में प्रयोग होता है। यह मूल रूप में फ़ारसी का वाक्यांश है और उसमें इस लिखा जाता है। इसका प्रयोग अक्सर उन स्थितियों में होता है जब कोई व्यक्ति अपनी भावनाओं की वजह से ऐसी चीज़ें करने पर मजबूर हो जाता है जो उसकी बुद्धि के निर्देशों के विपरीत हो या जिसमें अपनी किसी अपरिहार्य परिस्थितियों के कारण उसके मन में उथल-पुथल होती है।
अनुपम मुखोपाध्याय

thumb|right|200px|अनुपम मुखोपाध्याय
अनुपम मुखोपाध्याय (१७ फरबरि १९७९) (অনুপম মুখোপাধ্যায়) बांग्ला साहित्यके नव्योत्तर काल से जुडे जानेमाने एवम वितर्कित कवि और आलोचक हैं। उनका जन्म मिदनापुर जिलेके घाटाल गांवमें एक ब्राह्मण परिवार में हुया। सन २००० से वे नवोत्तरवादी समान्तराल साहित्य के भागीदार हैं और अल्प समय में अप्ना जगह बना लिया है। उनके लिखे जिन साहित्यिकों का आलोचना दृष्टि आकर्शन किया है वह हैं बाब डिलन, जार्ज लेनन, विलियम कारलस विलियमस, फ्रान्तस काफका, मलय रायचौधुरी, सुनील गंगोपाध्याय, जीवनानंद दास, सुकुमार राय, विनय मजुमदार, डबलु एच अडेन, समीर रायचौधुरी तथा बुद्धदेव बसु। उनका कविता जो कि नवोत्तरवादी या अधुनान्तिक है आलोचकों में चर्चा का विषय बना हुया है।
इस्को

भारतीय लौह एवं इस्पात कम्पनी (Indian Iron and Steel Company / IISCO) भारतीय इस्पात प्राधिकरण लिमिटेड (सेल) का पूर्ण स्वामित्वाधीन वाला सहायक सेक्टर है। एक समय था जब 'इस्को' का नाम लंदन स्टॉक एक्सचेंज में उद्धृत किया जाता था जो १९६० के आरम्भ में कोलकाता स्टॉक एक्सचेंज के लिए गर्व की बात थी। १९९४ में इसका उल्लेख वित्त एवं इंडस्ट्रियल कांस्ट्रक्शन (BIFR) में भी किया जाता था।

इस्को का आरम्भ १८७४ में देखा जा सकता है जब जेम्स रस्किन ने ढलवां लौह उत्पादन के लिए पश्चिम बंगाल के कुल्टी में 'बंगाल आइरन वर्क्स' की स्थापना की थी। सन १९१८ में कई हाथो से गुजरने के बाद 'इस्को' को 'बर्न एण्ड कम्पनी' द्वारा प्रोमोट किया गया। १९३९ में बर्नपुर में इस्पात का विनिर्माण आरम्भ किया गया। सन १९६० तक सर बाइरन मुखर्जी की अध्यक्षता में 'इस्को' प्रतिवर्ष उत्पादन कर रही थी लेकिन सन १९७२ में उत्पादन में गिरावट आयी इसे भारत सरकार ने अधिगृहीत कर लिया। मार्च १९७८ में इसे सेल की सहायक कम्पनी बना दिया गया।

इस्को की चिरिया, गुआ और मंधारपुर की लौह अयस्क खाने भारत की सर्वोत्तम खानें हैं।

इसकी तीन इकाइयँ हुई कुल्टी, हीरापुर , बर्नपुर। ये तीनो ही कारखाने रेलमार्ग से जुडे है।कुल्टी बाराकर नदी पर स्थित है तथा कोलकाता से 215 किमी दूर है। हीरापुर आसनसोल से 6 किमी और कुल्टी 11 किमी दूर है। हीरापुर मे कच्चा लोहा बनता है जिसको कुल्टी कारखाने मे तैयार किया जाता है।

1976 मे इनका प्रबन्घ पूणतः सार्वजनिक क्षेत्र (SAIL)के पास आ गया है।

लौह अयस्क सिहंभूमि ( झारखण्ड ) जल दामोदर नदी की सहायक नदी बाराकर से मिलता है। यह विवरण राहुल शर्मा ने दिया है जो शारदा विधा निकेतन की बाहरवी आर्ट का विघार्थी है।

1972-73 में भारतीय लोहा और इस्पात कारखानें से इस्पात उत्पादन बहुत कम हो गया और संयंत्र सरकार द्वारा अधिग्रहित कर लिया ।
वैन्डल

thumb|230px|वैन्डलों ने सन् 455 में रोम पर क़ब्ज़ा किया और उसे तहस-नहस कर दिया
वैन्डल (अंग्रेज़ी: Vandal) एक उत्तर यूरोप में बसने वाली जर्मैनी भाषा बोलने वाली जाति थी। पाँचवी शताब्दी ईसवी में वे रोमन साम्राज्य के क्षेत्रों में दाख़िल हुए और सन् 455 ई॰ में उन्होने राजधानी रोम पर क़ब्ज़ा कर के उसे तहस-नहस कर दिया। क्योंकि रोम पश्चिमी संस्कृति का एक आधार माना जाता है, इसलिए बहुत से प्राचीन और आधुनिक पश्चिमी विद्वान वैन्डलों को नफ़रत की दृष्टि से देखते हैं। इस वजह से अंग्रेज़ी में वैन्डलिज़्म (vandalism), यानि वैन्डलगर्दी, शब्द का मतलब किसी सुन्दर चीज़ को जंगलीपने से ख़राब करना या तोड़ना हो गया।

रोमन साम्राज्य में प्रवेश करने के बाद वैन्डल कई इलाक़ों में फैल गए, जिनमें इटली और स्पेन शामिल थे। सन् 429 में वे उत्तर अफ़्रीका भी जा पहुँचे। वहाँ उन्होने कार्थेज पर केन्द्रित एक राज्य चलाया जो छोटे अरसे तक ही रहा।
ग्रेगोरि कोरसो

thumb|right
ग्रेगोरि कोरसो (२६ मार्च १९३० - १७ जनवरी २००१) अमरिकी साहित्य के बीट जनरेशन आंदोलन के सबसे कम उम्र के कवि थे (अन्य प्रधान सदस्य थे ऐलन गिंसबर्ग, जैक केरुयक, गैरी स्नाइडर एवम विलियम एस बरोज।) उनकी माता मिशेलिना कोरसो ९ साल की उम्र में इटली से अमरिका में बसने के लिये चली आयीं थीं। १६ सालके उम्रमें मिशेलिनाने गैबरियल नुन्जो नामके एक इतालविके साथ रहने लगीं एवम एक साल बाद ग्रेगोरि पैदा हुये। ग्रेगोरि की उम्र जब एक साल थी तब उनकी माँ उन्हें कैथलिक चर्च के हवाले कर लापता हो गयीं। ग्रेगोरि को अपनी मां के बारे में तब पता चला जब वे बूढ़े हो गये। पर माँ का दर्द उनको सारी जीवन सताता रहा। तभी उनका कविता बीट आंदोलनकरीयों में बहुत ही दुखमय है।

ग्रेगोरिका बचपन बीट साहित्यकारों के जमघट "ग्रीनीच विलेज"में बीता। चर्च ने जब उन्हें अपने पैरों पर खड़े होने के लिए काम सौपे तो ग्रेगोरि ने हेराफेरि का धन्दा शुरु कर दिया, जिस वजह से वे चर्च की देखरेख से बाहर हो गये। उसके बाद वे चोरी या उस तरह केअन्य गैरकानूनी काम करते रहें और जेल जाते रहें। १९५१ में ग्रेगोरिके साथ एक दिन अचानक ऐलन गिंसबर्गका परिचय हुया। गिंसबर्ग यह जान कर आशचर्यचकित हुये कि बार-बार जेल जाने वाला यह युवक कविता लिखा करता है। ग्रेगोरि की कवितायों को गिंसबर्गने लघु पत्रिका सम्पादकों को भेजा और तभी से ग्रेगोरी का कविता लिखने का सिलसिला शुरु हुया। उनकी पहला पुस्तक दि भेसटेल लेडि औन ब्रैटल हार्वर्ड विश्वविद्यालय के आवासिकों ने प्रकाशित किया था जब ग्रेगोरिके कविता से मोहित होकर वे लोग उनको कविता पढने के लिये आह्वान किये थे।
सरोजिनी महिषी

डॉ सरोजिनी महिषी (मृत्यु-२५ जनवरी १९१५) भारतीय विदुषी थीं। उन्होने हिन्दी, कन्नड तथा संस्कृत भाषा में 40 पुस्तकें लिखी हैं। वह तमिल, तेलुगु, मराठी, कोंकणी आदि की भी ज्ञाता थीं। अगस्त २०११ को उन्हें हिन्दी भवन द्वारा राजर्षि पुरूषोत्तम दास टंडन की जयंती के अवसर पर हिन्दीरत्न सम्मान दिया गया।

श्रीमती डॉ॰ सरोजिनी महिषी जवाहर लाल नेहरू व इंदिरा गांधी के कार्यकाल में कर्नाटक के धारबाड़ जिले से 1962, 1967, 1971 व 1977 तक लोकसभा से सांसद रहीं। 1983 व 1984 से 1990 तक राज्यसभा से संसद में प्रतिनिधित्व करती रही हैं।

उन्होंने समाज सेवा, समाज कल्याण का कार्य किया है। दक्षिण भारत में हिंदी के विरोध के प्रश्न पर उनका विचार है कि यह पहले होता था अब नहीं होता है। श्रीमती महिषी संसदीय हिंदी परिषद की अध्यक्ष भी रही हैं। हिंदी, अंग्रेजी, संस्कृत, कन्नड, मराठी, कौकणी, तमिल, तैलगू आदि भाषाओं पर अपनी अच्छी पकड़ रखने वाली श्रीमती महिषी पं॰ जवाहर लाल नेहरू व इंदिरा गांधी के लिये अनुवादक का काम किया करती थी। उनके भाषणों का अनुवाद करती थी। अनेक पुस्तके लिखने के साथ आज भी सांसद के लिये काम करती हैं।

श्रेणी:भारतीय भाषाविद
आइनू लोग

पाठ=|अंगूठाकार|230x230पिक्सेल|अपने परम्परागत परिधान में कुछ आइनू लोग
thumb|230px|एक आइनू पुरुष (सन् 1880 में खींची गई तस्वीर)
आइनू (जापानी: アイヌ) जापान के उत्तरी भाग और रूस के सुदूर पूर्वी भाग में बसने वाली एक जनजाति है। यह होक्काइडो द्वीप, कुरिल द्वीपसमूह और साख़ालिन द्वीप पर रहते हैं। समय के साथ-साथ इन्होने जापानी लोगों से शादियाँ कर लीं हैं और उनमें मिश्रित हो चुके हैं। इस वजह से इनकी संख्या का सही अनुमान लगा पाना कठिन है। अंदाज़ा लगाया जाता है कि विश्व में 25,000 से 2,00,000 के बीच आइनू रहते हैं।
हुमायुन आजाद

हुमायुन आजाद (२८ अप्रैल १९४७ - ११ अगस्त २००४) (बांग्ला : হুমায়ুন আজাদ) बांग्लादेश के ढाका शहर में जन्मे एक प्रख्यात उपन्यासकार, कवि एवम आलोचक थे। उन्होने सत्तर से भी ज्यादा किताबें लिखीं जिसमें अधिकतर बांग्लादेश के रूढीवादी समाज, धर्म और सैन्य-शासन के खिलाफ हैं। तसलीमा नसरीन को बांग्लादेश ने केवल देश-निकाला करके बाहर भेज दिया था, परन्तु हुमायुन आजादको पहले धमकियों और बाद में कातिलाना हमलों का शिकार होना पड़ा। आखिरकार २७ अप्रैल २००४ को हुए एक खूनी हमले में वे बुरी तरह से घायल हो गए। हमले के बाद उनकी पत्नी उन्हें इलाज के लिए जर्मनी ले गईं, पर आजाद बच नहीं पाये।
धनात्मक पुनःभरण

यदि किसी प्रणाली में धनात्मक पुनःभरण (positive feedback) का गुण मौजूद होता है तो ऐसा तंत्र उसके इनपुट पर आने वाले ब्याघातों (डिस्टर्बैंसेस) के आयाम को और भी अधिक बड़ा बना देते हैं। दूसरे शब्दों में 'क' के कारण अधिक 'ख' उत्पन्न होता है जो और अधिक 'क' को उत्पन्न करता है और वृद्धि का यह क्रम तब तक जारी रहता है जब तक प्रणाली में किसी कारण 'तृप्ति' (सैचुरेशन) न आ जाय। धनात्मक पुनर्भरण का उल्टा 'ऋणात्मक पुनर्भरण' होता है। ऋणात्मक पुनर्भरण से युक्त प्रणाली के इन्पुट पर किसी कारण से कोई संकेत आ जाय तो यह प्रणाली इस तरह व्यवहार करती है कि इनपुट और भी कम हो जाता है। 

धनात्मक पुनर्भरण के परिणामस्वरूप प्रणाली के कम्पन (oscillations) की इक्सपोनेंशियल वृद्धि होती है। अन्त में प्रायः सभी प्रणालियाँ अरैखिक क्षेत्र (non-linear region) में पहुँच जाती हैं और 'गेन' की कमी के कारण प्रणाली अन्ततः स्थिर (स्टेबल) हो जाती है या इसके पहले ही प्रणाली नष्ट हो जाती है। धनात्मक पुनर्भरण युक्त प्रणाली अन्ततः किसी स्थिर अवस्था में पहुँचकर उसमें 'लैच' (तालाबन्द) हो सकती है।

कई जगह धनात्मक पुनर्भरण का उपयोग से इष्ट परिणाम प्राप्त किये जाते हैं। डिजिटल इलेक्ट्रानिकी में धनात्मक पुनर्भरण के द्वारा लॉगिक परिपथों के आउटपुट को 'बीच के वोल्टेज' से दूर भगाकर '1' या '0' की ओर धकेल दिया जाता है। दूसरी तरफ अर्धचालक युक्तियों में 'थर्मल रन-अवे' की समस्या भी धनात्मक पुनर्भरण का ही एक रूप है जिसके कारण युक्तियाँ गरम होकर नष्ट हो जाती हैं। रासायनिक अभिक्रियाओं में धनात्मक पुनर्भरण की स्थिति आने पर अभिक्रिया बहुत तेज गति के बढ़ती है जिससे कुछ स्थितियों में विस्फोट भी हो सकता है। यांत्रिक डिजाइनों में धनात्मक पुनर्भरण के कारण 'टिपिंग प्वाइंट' की स्थिति निर्मित हो सकती है। किसी पुल के कम्पन में धनात्मक पुनर्भरण आ जाय तो वह ढह सकता है। आर्थिक प्रणाली में धनात्मक पुनर्भरण से 'तेजी' (बूम) के बाद 'मंदी' (बस्ट) और फिर 'तेजी' की स्थिति देखी जा सकती है।
कमचातका प्रायद्वीप

thumb|200px|अंतरिक्ष से (आधे बर्फ़ से ढके हुए) कमचातका का दृश्य
कमचातका प्रायद्वीप (रूसी: полуо́стров Камча́тка, पोलूओस्त्रोव कमचातका) रूस के साइबेरिया क्षेत्र के सुदूर पूर्व में एक 1,250 किमी लम्बा प्रायद्वीप है। इसका क्षेत्रफल 472,300 वर्ग किमी है (यानि भारत के उत्तर प्रदेश राज्य से लगभग दुगना)। यह उत्तर में साइबेरिया से जुड़ा हुआ है। इसके पूर्व में प्रशांत महासागर है और पश्चिम में ओख़ोत्स्क सागर है। प्रशासनिक रूप से यह रूस के कमचातका क्राय विभाग का हिस्सा है।

कमचातका का काफ़ी क्षेत्र पहाड़ी है और इसपर लगभग 160 ज्वालामुखी स्थित हैं, जिनमें से 29 अभी भी सक्रीय माने जाते हैं। इनमें से एक ज्वालामुखी, क्लुचेव्स्काया सोप्का, 15,584 फ़ुट ऊँचा है और पृथ्वी के उत्तरी गोलार्ध (हेमिस्फ़ेयर) का सबसे बड़ा ज्वालामुखी माना जाता है। कमचातका पर तरह-तरह के पशु-पक्षी पाए जाते हैं, जिनमें से भूरा भालू सबसे प्रसिद्ध है और बहुत बड़े आकार का होता है।
सामाजिक आन्दोलन

सामाजिक आन्दोलन एक प्रकार का 'सामूहिक क्रिया' है। सामाजिक आन्दोलन व्यक्तियों और/या संगठनों के विशाल अनौपचारिक समूह होते हैं जिनका ध्येय किसी विशिष्ट सामाजिक मुद्दे पर केंद्रित होता है। दूसरे शब्दों में ये ये कोई सामाजिक परिवर्तन करना चाहते हैं, उसका विरोध करते हैं या किसी सामाजिक परिवर्तन को समाप्त कर पूर्वस्थिति में लाना चाहते हैं

आधुनिक पाश्चात्य जगत में सामाजिक आन्दोलन शिक्षा के प्रसार के द्वारा तथा उन्नीसवीं शदी में औद्योगीकरण व नगरीकरण के कारण श्रमिकों के आवागमन में वृद्धि के कारण सम्भव हुए।

आधुनिक आन्दोलन संसार भर में लोगों को जागृत करने के लिये प्रौद्योगिकी तथा अन्तरजाल का सहारा लेते हैं।

भारत के सामाजिक आन्दोलन के सबसे बड़े महानायक डॉ॰ बाबासाहेब आंबेडकर है। डॉ॰ बाबासाहेब आंबेडकर का शक्तिशाली सामाजिक आंदोलन विश्व के सबसे प्रभावशाली आन्दोलनों में से एक है तथा भारत का सबसे प्रभावशाली सामाजिक आंदोलन है। बाबासाहेब का आन्दोलन भारत देश के पिछडे, गरीब, शोषित, दलित लोगों को उनके सामाजिक, आर्थिक, धार्मिक, राजनैतिक विशेषत: मानव अधिकार देने के लिये था, यह भारत की सबसे बडी सामाजिक क्रांति भी थी। डॉ॰ बाबासाहेब आंबेडकर संविधान निर्माता थे, इसलिए उन्होंने देश शोषित लोगों उनके अधिकारों के संघर्ष किया और उसमें सफलता पाई। डॉ॰ बाबासाहेब आंबेडकर जी के महाड़ सत्याग्रह या चवदार तालाब आंदोलन, नाशिक का कालाराम मन्दिर आंदोलन और दलित बौद्ध आंदोलन प्रसिद्ध है। विश्व के सबसे महान मानवाधिकारी आंदोलनकारीयों में डॉ॰ बाबासाहेब आंबेडकर जी का स्थान शिर्ष पर स्थान है।
ओख़ोत्स्क सागर

thumb|200px|ओख़ोत्स्क सागर का नक़्शा
[[रूस]] के मागादान शहर के पास ओख़ोत्स्क सागर का हिमाच्छादित एक तट
ओख़ोत्स्क सागर (रूसी: Охо́тское мо́ре, ओख़ोत्स्कोए मोरे) प्रशांत महासागर के उत्तरपश्चिमी भाग का एक समुद्र है। यह पूर्व में कमचातका प्रायद्वीप, दक्षिणपूर्व में कुरील द्वीपसमूह, दक्षिण में जापान के होक्काइदो द्वीप, पश्चिम में रूस के साख़ालिन द्वीप और पश्चिमोत्तर में साइबेरिया के तटीय इलाक़े से घिरा हुआ है। इसका नाम रूस के ओख़ोत्स्क शहर पर पड़ा है जो सुदूर पूर्व में रूस का पहला क़स्बा था।
लारेन्स फेर्लिंघेट्टि

thumb|right|लारेन्स फेर्लिंघेट्टि, 2007
लारेन्स फेर्लिंघेट्टि (२४ मार्च १९१९) अमेरिका के प्रख्यात कवि, अनुवादक, चित्रकार, नाट्यकार और उदारनैतिक भाविक हैं। पचासके दशकमें उनहोने सिटि लाइटस बुकस प्रकाशन संस्था कि स्थापना की, कैलिफोरनियाके संफ्रांन्सिस्को मे। उस रास्ते का नाम अभि जैक केरुयक ऐलि के नाम से जाना जाता है। उनके प्रकाशन संस्था से ही बीट कवि, लेखक एवम नाट्यकारों का पहला किताब प्रकाशित हुये थे, यंहा तक कि गिंसबर्गके हाउल उनके यहां से प्रकाशित होने पर उसपर जो अश्लीलता का मुकदमा हुया था वह भी लारेन्स फेर्लिंघेट्टिको ही झेलना पडा था।
वे जाने जाते हैं उनका पहला काव्यग्रन्थ ए कोनि आइलैन्ड ऑफ दि माइन्ड के कारण जो अब तक दस भाषायों में अनुदित हुये हैं और जिसकी दस लाख से भी ज्यादा कापि अब तक बिक चुके हैं। भारतीय भुखी पीढी आंदोलनकारीयाँ के लेखन भी वह प्रकाश कर चुके हैं। मलय रायचौधुरी के खिलाफ जब साठके दशकमें मुकदमा चला था तब वे उनकि कविता प्रकाशित कर अमेरिका के पाठकॉके सामने लाये थे।
जेजू लवलैंड

right|thumb|लवलैंड में एक 'इंटरैक्टिव' शिल्प को चलाती हुई एक महिला।
जेजू लवलैंड या जेजू प्रणयस्थल, दक्षिण कोरिया के जेजू द्वीप पर स्थित एक शिल्प उद्यान है। खुली हवा के इस शिल्प उद्यान का मुख्य विषय विभिन्न रूपों में दर्शायी गयी कामुकता है। उद्यान में विभिन्न यौन आसनों में लिप्त 140 प्रतिमायें लगाई गयी हैं। यहाँ पर यौन विषयक शैक्षणिक फिल्में भी दिखाई जाती हैं।
विलियम एस बरोज

thumb|right|विलियम एस बरोज
ड्रीममशीन के साथ [[डेविड वुडर्ड]] और बरोज, १९९७ के लगभग।
अंगूठाकार
विलियम सेवर्ड बरोज[२] (५ फरवरि १९१४ - २ अगस्त १९९७) अमेरिका के बीट आंदोलनके प्रख्यात उपन्यासकार, कवि, आलोचक तथा शब्द-कारीगर हैं। उनको २०वीं सदी का सबसे प्रभावी पाप कलचर चिन्तक माना जाता है। उनहोने गद्य लिखने का एक नायाब तरिका आविष्कार किया था जिसे कट-अप मेथड कहा जाता है। लिखने के बाद पाण्डुलिपि कैंचि से काट कर वे फिरसे उसे उलटफेर करके सजाते थी और वहिंसे एक नया गद्य निकाल लेते थे। नये-नये मादकों का सेवन करके उसके प्रभावमें लिखने का प्रयास करते थे एवम मादक संग्रह कर्ने के लिये दक्षिण अमेरिका और अफ्रिका में जा कर बहुत दिन तक बस जाते थे।
मिसौरीके धनी परिवार में जन्मे बरोज साहित्यिक बनने कि इच्चा से १९४३ में निउ यार्क जा बसें जहां उनसे ऐलन गिंसबर्ग तथा जैक केरुयकसे परिचय हुया। फिर क्या कहना था। तिनों मिल कर जो आंदोलन शुरु किये उसे ही बीट आंदोलनके नाम से जाना जत है।
१९५१ में उनकी दुसरी पत्नीको हत्या के आरोपमें वे फंस गये थे। इस दुखद घटना से उनका लेखन मुक्त नहीं हो पाया।
गैस निष्कासन

द्रवों एवं ठोसों में घुली हुई गैसों को निकालने को विगैसन या गैस निष्कासन (Degasification या degassing) कहते हैं। विषेष रूप से जल या जलीय विलयनों से गैसों को निष्कासित करने की आवश्यकता पड़ती है। ठोसों से गैस निकालने की बहुत सी विधियाँ हैं। 

गैसों को ठोस अथवा द्रवों से निष्काषित करने के कई कारण हैं। रसायन शास्त्री ऐसे विलायकों से गैस निष्कासित करते हैं जिनसे बनने वाले यौगिक वायु या आक्सीजन के प्रति संवेदनशील हों (इनसे क्रिया कर सकते हों)। द्रव को ठंडा करके जमाने पर उसमें गैस के अवांछित बुलबुले बन सकते हैं यदि द्रव में गैस घुली हो।

श्रेणी:रासायनिक इंजीनियरी
पश्चिमी क्षेत्र

thumb|230px|पहली सदी ईसा-पूर्व में चीनी दृष्टिकोण से पश्चिमी क्षेत्रों का नक़्शा
पश्चिमी क्षेत्र या षीयू (चीनी भाषा: 西域) तीसरी सदी ईसा-पूर्व से आठवी सदी ईसवी तक लिखे गए चीनी ग्रंथों में मध्य एशिया को कहा जाता था। कभी-कभी भारतीय उपमहाद्वीप और मध्य पूर्व के क्षेत्र को भी इसमें शामिल किया जाता था। व्यापार के लिए ऐतिहासिक रेशम मार्ग इन्हीं क्षेत्रों से होकर गुज़रता था। चीन में तंग राजवंश के काल के दौरान प्रसिद्ध यात्री ह्वेन त्सांग इसी क्षेत्र में दाख़िल हुआ, जिसमें उसने भारत को भी सम्मिलित किया। अपनी वापसी पर उसने "पश्चिमी क्षेत्र का महान तंग वर्णन" नामक ग्रन्थ लिखा।
राष्ट्रीय परीक्षण और अंशशोधन प्रयोगशाला प्रत्यायन बोर्ड

राष्ट्रीय परीक्षण और अंशशोधन प्रयोगशाला प्रत्यायन बोर्ड (अंग्रेजी: National Accreditation Board for Testing and Calibration Laboratories; एनएबीएल), भारत सरकार के विज्ञान और प्रौद्योगिकी विभाग के अंतर्गत एक स्वायत्त निकाय है जिसका पंजीकरण संस्था पंजीकरण अधिनियम-1860 के तहत किया गया है।
एनएबीएल को मुख्यत: सरकार, उद्योग संघों और उद्योगों को परीक्षण और अंशशोधन प्रयोगशालाओं की गुणवत्ता और तकनीकी क्षमता का आकलन किसी तीसरे पक्ष से करवाने की एक योजना उपलब्ध कराने के उद्देश्य के साथ स्थापित किया गया है। भारत सरकार ने एनएबीएल को परीक्षण और अंशशोधन प्रयोगशालाओं के एकमात्र प्रत्यायन निकाय के रूप में अधिकृत किया है।

* एनएबीएल का आधिकारिक जालस्थल
ऐंग्लो-सैक्सन

ऐंग्लो-सैक्सन लोग जर्मनी, डेनमार्क और अन्य पश्चिमी यूरोपीय क्षेत्रों के [[जर्मैनी भाषा परिवार|जर्मैनी भाषी]] क़बीलों के वंशज थे
ऐंग्लो-सैक्सन (अंग्रेज़ी:Anglo-Saxon) मध्यकालीन यूरोप के कुछ जर्मैनी भाषाएँ बोलने वालीं जातियाँ थीं जिन्होनें दक्षिणी और पूर्वी ब्रिटेन में 5वी शताब्दी ईसवी में घुसकर बसना शुरू कर दिया। उन्ही की संतति से आधुनिक इंग्लैण्ड का राष्ट्र जन्मा है। इंग्लैण्ड पर उनका राज पांचवी सदी से विलियम विजयी के साथ सन् 1066 में शुरू होने वाले नॉर्मन राज तक जारी रहा। वह "पुरानी अंग्रेज़ी" (Old English) नाम की एक जर्मैनी भाषा बोला करते थे।

आठवी सदी में बीड (Bede) नामक इसाई भिक्षु ने लिखा कि ऐंग्लो-सैक्सन लोग तीन क़बीलों की संतान थे:
* ऐंगल लोग (Angles), जो जर्मनी के ऐन्गॅल्न (Angeln) क्षेत्र से आये थे और जिनके नाम पर आगे चलकर "इंग्लैण्ड" का नाम पड़ा। कहा जाता है कि इनका पूरा राष्ट्र ब्रिटेन आ गया और उन्होने अपने पुराने क्षेत्र को किसी कारणवश ख़ाली छोड़ दिया।
* सैक्सन लोग (Saxons), जो जर्मनी और नीदरलैण्ड के सैक्सनी (Saxony) क्षेत्र से आये थे।
* यूट लोग (Juttes), जो डेनमार्क के युटलैंड प्रायद्वीप (Jutland) से आये थे।

इंग्लैण्ड के क्षेत्र में जो लोग पहले से मौजूद थे वे कॅल्ट (Celt) जाति के थे और उन्हें इतिहास में ब्रिटन (Briton) कहा जाता है। उनकी जातियाँ आधुनिक स्कॉटलैंड और वेल्स की जातियों से मिलती-जुलती थीं। ब्रिटनों और ऐंग्लो-सैक्सनों की बहुत सी झडपें हुई और धीरे-धीरे ऐंग्लो-सैक्सनों के ब्रिटनों को इंग्लैण्ड से बाहर धकेल दिया।
आस्मा जहाँगीर

आस्मा जहाँगीर ( २७ जनवरी १९५२ – ११ फ़रवरी २०१८) पाकिस्तानी मानवाधिकार कार्यकर्ता, वकील और पाकिस्तानी मानवाधिकार आयोग की संस्थापक और प्रथम अध्यक्ष थीं। वे पाकिस्तान के सुप्रीम कोर्ट में कार्यरत थीं। आसमा हाशिए पर पड़े बेबस लोगों के लिए आवाज बुलंद करने के लिए जानी जाती थीं। वे समाजसेविका थीं और मुख्यतः अल्पसंख्यक समुदाय व महिलाओं के लिए कार्य करती थीं।

वे पहले सयुंक्त राष्ट्र की " आस्था की स्वतंत्रता " पर अगस्त २००४ वाचिका थी (पहले मानवाधिकार संघ तथा बाद में मानवाधिकार आयोग)। मृत्य से पहले वे पाकिस्तान के मानव अधिकार आयोग की अध्यक्ष थीं।

आसमा को दुनिया भर के तमाम मंचों पर बोलने के लिए बुलाया जाता था। पाकिस्तान में वो उन गिनी-चुनी आवाज़ों में से एक थीं जो खुले तौर पर सैन्य शासन और सरकार के भ्रष्टाचार के खिलाफ बोलती थीं।
ट्रक्टेटुस लॉजिको-फिलोसोफिक्स

ट्रक्टेटुस लॉजिको-फिलोसोफिक्स (Tractatus Logico-Philosophicus) लुडविग विट्गेंश्टाइन की महान दार्शनिक कृति है। पुस्तक का नाम लैटिन भाषा में है जिसका अर्थ है - 'तार्किक-दार्शनिक प्रबन्ध' (Logical-Philosophical Treatise)। यह एक महत्वाकांक्षी परियोजना थी जिसका लक्ष्य भाषा और वास्तविकता के अन्तः संबन्ध का पता लगाना तथा विज्ञान की सीमा को परिभाषित करना था। यह बीसवीं शती की सबसे महत्वपूर्ण कृतियों में गिनी जाती है।

विट्गेंस्टीन ने यह प्रबन्ध उस समय लिखा जब वह प्रथम विश्वयुद्ध का सैनिक एवं युद्धबंदी था। यह सर्वप्रथम सन १९२१ में जर्मन भाषा "Logisch-Philosophische Abhandlung" नाम से प्रकाशित हुई। यह प्रबन्ध विएना मण्डल (विएना सर्कल) के 'लॉजिकल पॉजिटिविस्ट्स' के बीच मुख्य रूप से लोकप्रिय थी।
मालवन

मालवन या मालवण (मराठी:मालवण),भारत के राज्य महाराष्ट्र में दक्षिण में स्थित सिंधुदुर्ग जिले, का एक कस्बा है। सांस्कृतिक और ऐतिहासिक दृष्टि से महत्वपूर्ण यह कस्बा सिंधुदुर्ग जिले का एक तालुका भी है। मालवन शिवाजी द्वारा निर्मित सिंधुदुर्ग और मालवनी भोजन के लिए मशहूर है। यह स्थान आमों की विभिन्न किस्मों जैसे कि अलफांसो और मालवनी हापुस के लिए भी प्रसिद्ध है। इसके साथ ही यहाँ बनने वाली मिठाइयां जैसे कि मालवनी खेजा और मालवनी लड्डू पूरे महाराष्ट्र और निकटवर्ती क्षेत्रों में प्रसिद्ध हैं।

पौराणिक कहानियों पर आधारित नाटक, मालवनी दशावतार, मालवनी संस्कृति का एक बहुत ही महत्वपूर्ण हिस्सा है। प्रसिद्ध नाटककार और टीवी अभिनेता श्री मछीन्द्र कांबली मालवन से आते हैं।
शतवर्षीय युद्ध

सन १३३७ से १४५३ के बीच फ्रांस की राजगद्दी के लिये 'हाउस ऑफ वोलोइस' (House of Valois) और 'हाउस ऑफ प्लान्टाजेन्ट' (House of Plantagenet) के बीच हुए युद्ध को शतवर्षीय युद्ध (Hundred Years' War) कहते हैं।
समुद्रीय मानचित्र

समुद्रीय मानचित्र (Naval Chart) वह मानचित्र है, जो विशेषतया नाविकों के उपयोग के लिए तैयार किया जाता है। यह समुद्रतल के स्वरूप एवं उसकी विषमताओं को अभिव्यक्त करता है और नाविकों के लिए अधिकतम उपयोगी सूचना देता है। यह नाविकों को सागर और महासागर में नौचालन एवं एक बंदरगाह से दूसरे बंदरगाह तक जल पर यात्रा करने में सहायता करता है। इसकी सहायता से नाविकों को जहाज की भूमि से सापेक्ष स्थिति, स्टियरिंग की दिशा, जलयात्रा की दूरी और संकटक्षेत्र का ज्ञान होता है।

मानचित्र में जलक्षेत्र छोटे छोटे अंकों से अंकित रहता है। ये अंक, जो फ़ैदम अथवा फुट, अथवा दोनों में किसी विशेष स्थिति में औसत ज्वार भाटा के जल की गहराई को अभिव्यक्त करते हैं। स्थल का सर्वेक्षण कितनी ही सावधानी से क्यों न किया गया हो, परंतु यदि चार्ट में गहराई की माप न दिखाई जाए, तो चार्ट व्यर्थ रहता है। समुद्र की गहराई गहराई-मापी-डोर, तार अथवा ध्वानिक विधि से ज्ञात की जाती है। गहराई की माप को ज्ञात करने में प्रतिध्वनिक विधि का अनुप्रयोग निरंतर बढ़ता जा रहा है। इस विधि में पोतजल से एक विद्युत्‌ आवेग संचारित किया जाता है, जो समुद्रतल पर आघात कर प्रतिध्वनिक के रूप में परावर्तित होता है और जलफोन (hydrophone) से प्राप्त कर लिया जाता है। यदि समयांतर को ठीक प्रकार से माप लिया जाए, जल में ध्वनिवेग की जानकारी की सहायता से समुद्र की गहराई का मापन किया जा सकता है।

अक्षांश के प्रेक्षण के लिए अंगीकृत विधियों में से एक, कृत्रिम क्षितिज में सेक्सटैंट द्वारा प्रेक्षित नक्षत्रों का परियाम्योत्तर (circum meridian) उन्नतांश ज्ञात करना है। कालमापी (chronometer) त्रुटि प्राप्त करने के लिए सेक्सटैट और कृत्रिम क्षितिज द्वारा सूर्य अथवा नक्षत्रों की समान ऊँचाई का उपयोग करते हैं। असर्वेक्षित, अथवा सर्वेक्षित, क्षेत्रों के चार्ट को प्राय: बारीक रेखा में खींचते हैं, जिसको केवल देखने मात्र से अनुभवी नाविक समझ जाते हैं कि सावधानी की आवश्यकता है।

समुद्रीय तथा सामान्य चार्ट जलसर्वेक्षण विभाग द्वारा संकलित किए जाते और खींचे जाते हैं तथा प्रकाशन के समय शुद्धता का ध्यान रखते हैं।

600px|center|thumb|एक समुद्रीय मानचित्र
फरफुरल

फरफुरल, एक कार्बनिक यौगिक है जिसे विभिन्न प्रकार के कृषि उपोत्पादों जैसे कि मकई के बालों, जई, गेहूं के चोकर और लकड़ी के बुरादे आदि से प्राप्त किया जाता है। फरफुरल शब्द लतीनी शब्द "फरफुर" , से आता है जिसका अर्थ भुसी या चोकर होता है।

फरफुरल एक ऐरोमैटिक एल्डिहाइड है, जिसके छल्ले की संरचना दाएं हाथ पर दी गयी है। इसका रासायनिक सूत्र, OC4H3CHO है। यह एक रंगहीन तैलीय द्रव पर हवा के संपर्क में आने पर शीघ्रता से पीले रंग का हो जाता है, इसकी गंध बादाम के समान है।
लिम्बुवान

लिम्बुवान हिमालय ऐतिहासिक के एक क्षेत्र है 10 लिम्बु साम्राज्यों, नेपाल के सभी अब हिस्सा बना हुआ है। लिम्बुवान "किनारी का निवास" या "किनारी की भूमि" का मतलब है। खुद किनारी लिम्बुवान "याक्थुंग लाजे" या "याक्थुंगहरु के देश" (लिम्बुवान का इतिहास देखें) कहते हैं। आज, लिम्बुवान ताप्लेजुंग, पाचथर, ईलाम, झापा, तेरथुम, संखुवासभा, धनकुटा, सुनसरी और मोरंग जिलों शामिल हैं। लिम्बुवान अरुण और कोशी नदियों की भूमि कंचनजंगा पर्वत के पूर्व और पश्चिम और मेचि नदी है। काठमांडू और पश्चिमी नेपाली में सत्ता की सीट पल्लो किरात क्षेत्र या दूर किरात, काठमांडू से इसकी दूरी के कारण के रूप में लिम्बुवान उल्लेख है।
किनारी के दस राजाओं के साथ आया करने के लिए औपचारिक रूप से अरुण नदी और तीस्ता नदी के बीच सभी दस राज्यों के लिए "याक्थुंग लाजे" कहा जा घोषित. 

दस शासकों, अपने राज्य और अपने किलों:
# साम्लुपि सांबा रुको, तम्बर के राजा और उसकी राजधानी तम्बर यक.
# सिसियेन सेरिंग रुको, मेवा और मैवा साम्राज्यों के राजा और उसकी राजधानी मेरिंदेन यक.
# थोक्तोक्सो आंग्बो रुको, आठराई और अपनी राजधानी पोमाजोंग के राजा.
# थिंडोलुन्ग कोक्या रुको, यान्गवरक के राजा और उसकी राजधानी हस्तपोजोंग यक
# येन्गासो पापो रुको, पन्थर और यासोक और फिदिम में अपनी राजधानी के राजा.
# सेंगसेन्गुम फेदाप रुको, फेदाप और पोक्लाबुंग में अपनी राजधानी के राजा.
# मुन्ग ताई ची ईमे रुको, ईलाम और फाक्फोक में अपनी राजधानी के राजा.
# सोइयाक लादो रुको, बोधे के राजा (चैबिसे) और सान्गुरि यक में अपनी राजधानी.
# ताप्पेसो पेरुंग रुको, थाला और थाला यक में अपनी राजधानी के राजा.
# थाक्लुंग खेवा रुको, चिम्लिंग यक चामलिंग पर छथर और उसकी राजधानी के राजा.
राष्ट्रीय अंटार्कटिक एवं समुद्री अनुसंधान केंद्र

राष्ट्रीय अंटार्कटिक एवं समुद्री अनुसंधान केंद्र (National Centre for Antarctic & Ocean Research / एनसीएओआर) भारतीय ध्रुवीय (आर्कटिक, अंटार्कटिक और दक्षिणी महासागर) कार्यक्रम को समन्वित करने और लागू करने वाली केंद्रीय एजेंसी है। भारत में यह एकमात्र ऐसा संस्थान है जिसके पास ध्रुवीय प्रदेशों से हिमखंड के संग्रहण और प्रसंस्करण की क्षमता है। अब तक भारत सफलतापूर्वक अंटार्कटिका के लिए 30 वैज्ञानिक अभियानों और आर्कटिक तथा दक्षिणी महासागर प्रत्येक के लिए पांच अभियानों को प्रारंभ कर चुका है। एनसीएओआर की स्थापना २५ मई, १९९८ में डॉ॰ प्रेम चंद पाण्डेय के निदेशक पद पर बने रहते हुए हुई थी जबकि पूर्व में इसे अंटार्कटिक अध्ययन केंद्र के नाम से जाना जाता था जिसकी नीव डॉ॰ प्रेम चंद पाण्डेय की नियुक्ति के साथ १२ मई, १९९७ पडी और इस प्रकार इसका अस्तित्व १२ मई, १९९७ से माना जा सकता है। 

वर्ष 2010-11 में, एनसीएओआर ने दक्षिण ध्रुव के लिए सर्वप्रथम भारतीय अभियान की शुरुआत की। अंटार्कटिका में 'मैत्री' के अलावा भारत के पास अब आर्कटिक में अनुसंधान बेस 'हिमाद्रि' है। पूर्वी अंटार्कटिका में नवीन अनुसंधान बेस 'भारती' के निर्माण का प्रथम चरण पूरा हो चुका है और संभावना है कि 2012-13 में स्टेशन को अधिकृत कर दिया जाएगा। बर्फ तोड़ने वाले एक नए ध्रुवीय अनुसंधान पोत के अधिग्रहण की प्रक्रिया उन्नत चरण में है।
बदरुद्दीन अजमल

मौलाना बदरुद्दीन अजमल साहब क़ासमी भारत की सत्रहवीं लोक सभा केे सांसद हैं 2019 में वह भारत के असम￼ राज्य के धुबरी सीट से आल इंडिया यूनाईटेड डेमोक्रेटिक फ्रंट पार्टी के टिकट पर चुनाव लड़कर निर्वाचित हुए। वह लगातार तीन बार 2009,2014,2019 लोक सभा चुनाव में जीत दर्ज कर चुके हैं। 
। मौलाना बदरुद्दीन अजमल क़ासमी साहब असम राज्य के जमीयत उलेमा-ए-हिन्द के सदर हैं।
महेन्द्र नाथ पाण्डेय

महेन्द्र नाथ पाण्डेय भारत की सोलहवीं लोकसभा के सांसद हैं। २०१४ के चुनावों में वे उत्तर प्रदेश की चन्दौली सीट से भारतीय जनता पार्टी के टिकट पर चुनाव लड़कर निर्वाचित हुए। पुनः 2019 में 17वीं लोकसभा में चंदौली से दोबारा सांसद चुने गए
अकबर शाह द्वितीय

अकबर द्वितीय (22 अप्रैल 1760 - 28 सितंबर 1837) को भी "अकबर शाह द्वितीय" के रूप में जाना जाता है, भारत के अंतिम द्वितीय मुगल सम्राट थे। उन्होंने 1806-1837 तक शासन किया। वह शाह आलम द्वितीय के दूसरे पुत्र और बहादुर शाह ज़फ़र के पिता थे।

अकबर द्वितीय को ही अकबर शाह द्वितीय के नाम से जाना जाता हैं।अकबर द्वितीय का जन्म 22 अप्रैल 1760 को मुकुंदपुर में हुआ था जब उनके पिता शाह आलम द्वितीय दिल्ली से भाग गए थे और पूरे भारत में थे और वापस सम्राट बनने का सपना देख रहे थे। 1781 में होने वाले वारिस का दर्जा प्राप्त हुआ। और अकबर द्वितीय को मुगल सम्राट का वारिस घोषित किया गया। 1788 में गुलाम कादिर ने दिल्ली पर हमला किया और उसने सभी मुगल राजकुमार और राजकुमारियों को डांस करने के लिए मजबूर किया जिसमें अकबर द्वितीय भी शामिल थे कई और नदी में कूद गई जिसे अपनी जान बचा सके। मराठा सरदार महादजी शिंदे ने जल्द ही आकर गुलाम कादिर को खत्म कर दिया और एक बार फिर मुगल सम्राट का आलम को बचा लिया। 1806 के बाद में उनको मुगल गददी प्राप्त हुई और उन्होंने 1837 तक मुगल सम्राट के रूप में शासन किया। उन्होंने एक हिंदू मुस्लिमों को एक करने के लिए एक नया तयोहार मनाना शुरू किया जिसको फूल वालों की सैर कहा जाता है और वह आगे चलकर उनके पुत्रों ने भी इस त्यौहार को बनाना चालू रखा और आज तक दिल्ली में त्योहार मनाया जाता है। 1835 में ब्रिटिश ईस्ट इंडिया कंपनी ने सम्राट का अपमान करने के लिए उनके नाम के सिक्के चलाना बंद कर दिया इस बात को लेकर काफी नाराज हो गए परंतु कि उन्होंने अंग्रेजों के साथ एक से कर ली थी जिसके तहत साम्राज्य का सारा कारोबार ईस्ट इंडिया कंपनी के हाथ में था इसलिए उन्होंने राजा राममोहन राय को इंग्लैंड भेजा इस बात की दरखास्त करें और मुगल सम्राट के वहां से वहां की महारानी ने इस बात से साफ इंकार कर दिया और इस कारण से दिल बहुत ही दुखी हो अंत में निजाम हैदराबाद के नवाब ने भी सम्मान करना छोड़ दिया।वह मिजा फखरू को गददी पर देखना चाहते थे परंतु वजीर और कई सारे मंत्रियों को कहने पर बहादुर शाह जिनहे बहादुर शाह जफर नाम से भी जानते हैं और बहादुर शाह जफर को गददी दिलाई। जफर 1837 में मुगल सम्राट बने और अंतिम मुगल सम्राट के रूप में जाने जाते हैं 1857 में उनकी गद्दी खत्म कर दी गई और उनको बर्मा भेज दिया गया जहां 1862 में उनकी मृत्यु हो गई।इस तरह 332 सालों से चले आये महान मुगल साम्राज्य का अंत 1857 में हो गया।
भरत सिंह

भरत सिंह भारत की सोलहवीं लोकसभा के सांसद हैं। २०१४ के चुनावों में वे उत्तर प्रदेश की बलिया सीट से भारतीय जनता पार्टी के टिकट पर चुनाव लड़कर निर्वाचित हुए। वर्ष 1991, 1996 व 2002 में 
3 बार दोआबा विधानसभा क्षेत्र से उत्तर प्रदेश विधान सभा के सदस्य निर्वाचित ।

मायावती के मंत्रीमंडल मे खाद्य और रसद राज्य मंत्री भी रहे
ज़ेर्वीनोस

thumb|250px|ज़ेर्वीनोस की सड़क
ज़ेर्वीनोस ("Zervynos") एक गाँव दक्षिण लिथुआनिया में है। वह गाँव अलीतुस प्रदेश के भाग वरेणा डिस्ट्रिक्ट में है। ज़ेर्वीनोस चारों ओर से दैनवा वन से गुप्त है और ऊला नदी के किनारे के नज़दीक बैठा है। यहाँ २०११ साल में ४९ निवासी रहते थे। ज़ेर्बीनोस अपने परंपरागत वास्तुशिल्पीय शैली के लिए प्रसिद्ध है। सारे मकान द्ज़ूकिया क्षेत्र की शैली में लकड़ी से निर्माण किये गये हैं। यहाँ भी सलीबों, पुरातात्त्विक जगहों, पुराणे वृक्षों को देखा जा सकता है। गर्मियों में ज़ेर्वीनोस पर्यटकों और कुकुरमुत्ते या बदरियँ लेनेवाले लोगों को आकृष्ट करता है। इस गाँव से रेलगाड़ी विल्नुस-मर्त्सिन्कोनीस चलती है।
छित्तराज

छित्तराज उत्तरी कोंकण के शिलाहार शासक था। उन्होने १०२२ ई से १०३५ ई तक शासन किया।

अपने चाचा अरिकेसरी की मृत्यु के बाद छित्तराज गद्दी पर बैठा। वह कला और साहित्य का संरक्षक था। कल्याण के निकट अम्बरनाथ का भव्य शिवमंदिर छित्तराज द्वारा निर्मित है। उदयसुंदरी कथा के रचयिता सोड्ढाल उसके ही दरबार में रहते थे।
स्टार परिवार अवार्ड्स

स्टार परिवार अवार्ड्स एक टेलीविजन पुरस्कार समारोह है जो स्टार प्लस के धारावाहिकों एवं उनके किरदारों को सम्मानित करने के लिए आयोजित किया जाता है।

कुल्फी कुमार बाजेवाला
विल्लेना महल

विल्लेना महल (स्पेनिश भाषा: "Palacio de Villena") स्पेन का कडाल्सो डे ला विट्रियोस् में स्थित एक महल है। यह अलवारो डी लूना, ट्रूजिलो के ड्यूक द्वारा बनाया गया था। 
इस्का भवन और बगीचों बिएन डे इन्ट्रेस् क्ल्चरल घोषित सूचीबद्ध हैं।

भवन एक स्मारक के रूप में सूचीबद्ध है और 1931 के बाद से संरक्षित किया गया है। बगीचों एक ऐतिहासिक रूप से महत्वपूर्ण उद्यान के रूप में सूचीबद्ध हैं और 1970 के बाद से संरक्षित किया गया है।
एडवर्ड मोजर

एडवर्ड मोजर (जन्म २७ अप्रैल १९६२) नॉर्वे के मनोविज्ञानी, तंत्रिका विज्ञानी और ट्रॉनहैम, नॉर्वे स्थित नार्वेजियन यूनिवर्सिटी ऑफ़ साइंस एंड टेक्नोलॉजी (एनटीएनयू) के कवली इंस्टिट्यूट फॉर सिस्टम्स न्यूरोसाइंस एंड सेंटर फॉर द बायोलॉजी ऑफ़ मेमोरी में संस्थान निदेशक हैं।

मोजर और उनकी पत्नी मे-ब्रिट मोजर पीएचडी करने के एक वर्ष बाद १९९६ में एनटीएनयू में मनोविज्ञान और तंत्रिका-विज्ञान के सह-आचार्य (एसोशिएट प्रोफेसर) पद पर नियुक्त हुये। मोजर ने अपनी पत्नी के साथ विभिन्न पुरस्कार प्राप्त किये जिनमें लोइसा ग्रॉस होविट्ज़ प्राइज और कार्ल स्पेंसर लश्लेय अवार्ड भी शामिल हैं। २०१४ में उन्होंने जॉन ओकीफ़ के साथ चिकित्सा के क्षेत्र में नोबेल पुरस्कार प्राप्त किया।
मे-ब्रिट मोजर

अंगूठाकार
मे-ब्रिट मोजर (जन्म ४ जनवरी १९६३) नॉर्वे की मनोविज्ञानी, तंत्रिका विज्ञानी और ट्रॉनहैम, नॉर्वे स्थित नार्वेजियन यूनिवर्सिटी ऑफ़ साइंस एंड टेक्नोलॉजी (एनटीएनयू) के कवली इंस्टिट्यूट फॉर सिस्टम्स न्यूरोसाइंस एंड सेंटर फॉर द बायोलॉजी ऑफ़ मेमोरी में संस्थापक निदेशक हैं।

मोजर और उनके पति एडवर्ड मोजर पीएचडी करने के एक वर्ष बाद १९९६ में एनटीएनयू में मनोविज्ञान और तंत्रिका-विज्ञान के सह-आचार्य (एसोशिएट प्रोफेसर) पद पर नियुक्त हुये। मोजर ने अपने पति के साथ विभिन्न पुरस्कार प्राप्त किये जिनमें लोइसा ग्रॉस होविट्ज़ प्राइज और कार्ल स्पेंसर लश्लेय अवार्ड भी शामिल हैं। २०१४ में उन्होंने जॉन ओकीफ़ के साथ चिकित्सा के क्षेत्र में नोबेल पुरस्कार प्राप्त किया।
राठौड़

राठौड़ अथवा राठौड एक राजपूत कुल एवं गोत्र है जो उत्तर भारत में निवास करते हैं। इन्हें सूर्यवंशी राजपूत माना जाता है। वे पारम्परिक रूप से राजस्थान के उत्तर-पश्चिमी क्षेत्र मारवाड़ में शासन करते थे।

राजस्थान के सम्पूर्ण राठौड़ो के मूल पुरुष राव सीहा जी माने जाते है जिन्होंने पाली से राज प्रारम्भ किया उनकी छतरी पाली जिले के बिटु गाव में बनी हुई है राठौड़ राजपूतो द्वारा युधो में अद्वतिय शौर्य पराक्रम बताने के कारण उन्हें रणबंका राठौड़ भी कहा जाता है
1947 से पूर्व भारत में अकेले राठौड़ो की दस से ज्यादा रियासते थे और सैकड़ो ताजमी ठिकाने थे जिनमे मुख्य जोधपुर, मारवाड़, किशनगढ़, बीकानेर, ईडर, कुशलगढ़, सैलाना, झाबुआ, सीतामउ, रतलाम, मांडा, अलीराजपुर वही पूर्व रियासतो में मेड़ता ,मारोठ और गोड़वाड़ घाणेराव मुख्या थे
ए. एम. तुराज़

मुंबई में [[पोएट्स कॉर्नर ग्रुप]] द्वारा आयोजित एक काव्य गोष्टी में काव्य पाठ करते हुए तुराज़

ए. एम. तुराज़ बॉलीवुड फिल्मो के लिए गीत लिखते हैं। "तेरा जिक्र", "उड़ी" और "कभी जो बादल बरसे" गीत इनका सबसे लोकप्रिय और प्रसिद्द गीत रहा हैं। फिल्म चक्रव्यूह का इनका एक गीत काफी विवादों में भी रहा। जैकपॉट (२०१३ फ़िल्म) में इनका गीत "कभी जो बादल बरसे" को काफी सराहा गया।
आउवा

आउवा राजस्थान के पाली जिले के मारवाड़ जंक्शन तहसील का एक प्रसिद्ध गाँव है। यह गाँच मारवाड़ जंक्शन रेलवे स्टेशन से १३ किमी की दूरी पर स्थित है। यहाँ पर भगवान शिव (कामेश्वर महादेव) का एक प्राचीन मंदिर है जो ११वीं शदी में निर्मित माना जाता है। 

आउवा के ठाकुर कुशाल सिंह ने १८५७ की क्रान्ति में अंग्रेजों के विरुद्ध संघर्ष का नेतृत्व किया था।
बुर्गोस गिरजाघर

बुर्गोस गिरजाघर (स्पेनी: Catedral de Santa María) बुर्गोस, स्पेन में सथित एक गिरजाघर है। 8 अप्रैल 1885 को इसको बीएन दे इन्तेरेस कुल्तूराल (सांस्कृतिक एवं राष्ट्रीय स्मारक) घोषित किया गया। यह वर्जन मेरी को समर्पित है और इसके विशाल आकार और अनखी निर्माण कला के लिय मशहूर है। इसका निर्माण 1221 में शरू हुआ था और 9 साल बाद इसका गिरजाघर के तौर पर उपयोग होना शरू हो गया था। पर इसका निर्माण कर्य संपूर्ण रूप में 1567 में खत्म हुआ। मुख्य तौर पर यह फ़्रांसिसी गौथिक स्टाइल में बनाई गई थी चाहे 15वीं-16वीं सदी में इसमें पुनर-जागरण संबंधित किरतें भी शामिल की गई। 

31 अक्टूबर 1984 को यूनेस्को द्वारा इसको विश्व विरासत स्थान घोषित किया गया।
विश्लेषणात्मक विधिशास्त्र

विशिष्ट अर्थ में विधिशास्त्र को तीन भागों में विभाजित किया गया है जिन्हें सामण्ड ने क्रमशः विश्लेषणात्मक विधिशास्त्र (Analytical Jurisprudence), ऐतिहासिक विधिशास्त्र (Historical Jurisprudence) एवं नैतिक विधिशास्त्र (Ethical Jurisprudence) कहा है। उल्लेखनीय है कि विधि के विविध पहलुओं में इतना घनिष्ठ सम्बन्ध है कि इनका पृथक विवेचन करने से विधिशास्त्र का विषय ही अपूर्ण रह जायेगा। अतः विधिशास्त्र के अध्ययन के लिये इन तीनों का समावेश आवश्यक है।

विश्लेषणात्मक विधिशास्त्र से आशय विधि के प्राथमिक सिद्धान्तों का विश्लेषण करना है। इस विश्लेषण में उनके ऐतिहासिक उद्गम अथवा विकास या नैतिक महत्व आदि का निरूपण नहीं किया जाता है। विधिशास्त्र की इस शाखा के प्रणेता जॉन ऑस्टिन थे जिन्होंने विधि-विज्ञान की विभिन्न समस्याओं के प्रति इस शाखा के विचारों का प्रतिपादन अपने सुप्रसिद्ध ग्रन्थ ‘प्राविन्स ऑफ ज्यूरिसप्रुडेन्स डिटरमिन्ड’ में किया जो सर्वप्रथम सन् 1832 में प्रकाशित हुई थी। इस शाखा के अन्य समर्थक मार्कबी (Markby), एमॉस (Amos), हॉलैण्ड (Holland) तथा सामण्ड (Salmond) हैं।
लक्ष्मी नारायण त्रिपाठी

लक्ष्मी नारायण त्रिपाठी (जन्म: 1979) एक टीवी कलाकार, भरतनाट्यम नर्तिका, और सामाजिक कार्यकर्ता हैं। वह एक हिजड़ा, हैं जो हिजड़ा समाज के हित के लिए कार्य करता हैं। लक्ष्मी बिगबॉस सीजन ५ की प्रतिभागी भी रह चुकी हैं। टीवी शो "सच का सामना", "दस का दम" और "राज पिछले जनम का" में भी देखी जा चुकी हैं। 

वह किन्नर अखाड़ा के आचार्य महामंडलेश्वर भी हैं। उनका जन्म मालती बाई अस्पताल में 13 दिसंबर 1978 को ठाणे में हुआ था। वह 2008 में संयुक्त राष्ट्र में एशिया प्रशांत का प्रतिनिधित्व करने वाली पहली ट्रांसजेंडर व्यक्ति हैं।
अलमूदेना बड़ा गिरजाघर

अलमूदेना बड़ा गिरजाघर (स्पेनी: Catedral de Almudena) मद्रिद, स्पेन के रोमन कैथोलिक का बड़ा गिरजाघर है।

1561 में स्पेन की राजधानी तोलेदो से बदल कर मद्रिद कर दी गई तो स्पेन का मुख्य गिरजा मद्रिद में ही रहा और नई राजधानी में कोई बड़ा गिरजाघर नहीं था।

अलमूदेना का निर्माण 1879 में शुरू हुआ था।
कैलाश सत्यार्थी

कैलाश सत्यार्थी (जन्म: 11 जनवरी 1954) एक भारतीय बाल अधिकार कार्यकर्ता और बाल-श्रम के विरुद्ध पक्षधर हैं। उन्होंने १९८० में बचपन बचाओ आन्दोलन की स्थापना की जिसके बाद से वे विश्व भर के १४४ देशों के ८३,००० से अधिक बच्चों के अधिकारों की रक्षा के लिए कार्य कर चुके हैं। सत्यार्थी के कार्यों के कारण ही वर्ष १९९९ में अंतरराष्ट्रीय श्रम संघ द्वारा बाल श्रम की निकृष्टतम श्रेणियों पर संधि सं॰ १८२ को अंगीकृत किया गया, जो अब दुनियाभर की सरकारों के लिए इस क्षेत्र में एक प्रमुख मार्गनिर्देशक है।

उनके कार्यों को विभिन्न राष्ट्रीय और अंतरराष्ट्रीय सम्मानों व पुरस्कारों द्वारा सम्मानित किया गया है। इन पुरस्कारों में वर्ष २०१४ का नोबेल शान्ति पुरस्कार भी शामिल है जो उन्हें पाकिस्तान की नारी शिक्षा कार्यकर्ता मलाला युसुफ़ज़ई के साथ सम्मिलित रूप से प्रदान किया गया है।
बिएन दे इंतेरेस कल्चरल

बिएन दे इंतेरेस कल्चरल स्पेनिश विरासत के पंजीकरण की एक श्रेणी है। इस श्रेणी आग़ाज़ 1985 से हुआ जब इसने मोमेन्टो नाश्ननल (स्पेन) का स्थान लिया ताकि और व्यापक स्तर पर सांस्कृतिक सम्पत्ति को अब बि एन दे इंतेरेस कल्चरल के अंतर्गत लाया जा सके।

"बिएन" का अर्थ अर्थशास्त्र की तरह वस्तु पर होता है और इस प्रकार से "बिएन दे इंतेरेस कल्चरल" का अर्थ सांस्कृतिक-दृष्टि से बहुमूल्य वस्तु होता हालाँकि इसका ठीक-ठीक अनुवाद "सांस्कृतिक विरासत" हो सकता है क्योंकि स्पेन अब केवल वस्तुओं के रूप वाली विरासत जैसे चल और अचल सम्पत्ति की ही नहीं देख-रेख करता बल्कि अप्रत्यक्ष संपत्ति के रूप में मौजूद राष्ट्रीय सम्पत्ति भी उसके दायरे में आती है। अंतिम श्रेणी की एक मिसाल सिलबो गोमेरो भाषा है जिसे अब "बिएन दे इंतेरेस कल्चरल" के अंतर्गत लाया गया है।
तोलेदो गिरजाघर

तोलेदो गिरजाघर (स्पैनिश: Catedral Primada Santa María de Toledo) तोलेदो स्पेन में स्थित एक रोमन कैथोलिक गिरजाघर है। तोलेदो गिरजाघर 13वीं सदी का गिरजाघर है। स्पेन की कुछ संस्थाओं का कहना है कि ये गिरजाघर गोथिक वस्तुकला का स्पेन में शाहकार नमूना है।

इसका निर्माण 1226 ई में फर्दिनाद तृतीय ने शुरू करवाया था। इसमें आख़री गोथिक योगदान 15वीं सदी (1493 में) में कैथोलिक राजाओं के समय में हुआ। इसमें मुदेजान शैली की खास खुबिया मौजूद हैं, खास कर इसका मठ. रौशनी के प्रवेश के लिए शानदार विवस्था और इसके गुबध इस शैली की खास विशेषताएं हैं। इसको "दिवेस तोलेताना" (Dives Toletana लातीनी भाषा में इसका अर्थ है अमीर तोलेदो) भी कहा जाता है।
पोलैंड का इतिहास

पोलैंड का इतिहास इसकी भूमि पर स्लाव जाति के आगमन से शुरू होता है। ये छठी-सातवीं शताब्दी में आये यहाँ स्थायी निवास बनाया और इसका विकास किया। पिआस्ट वंश (Piast dynasty) के समय में सन् 966 में यहाँ ईसाई धर्म फैला।

* पिआस्ट वंश 966 - 1370
* जगिलोनिआई वंश (The Jagiellonian Dynasty) 1382-1572
* शाही गणतंत्र (The Royal Republic) 1572-1795

* १२४१ : मंगोल सेना ने पोलैंड पर आक्रमण किया और इसे रौंद डाला।
* १३६४ : क्रेको अकादमी की स्थापना; बाद में इसी विश्वविद्यालय में निकोलस कोपरनिकस ने शिक्षा पायी।
* १३८८ : पोलैंड की रानी ने लिथुआनिया के राजा से विवाह किया और इस प्रकार पोलैण्ड और लिथुआनिया एक हो गये। इस प्रकार पोलैंड यूरोप के सबसे बड़े देशों की श्रेणी में सम्मलित हो गया जिसका विस्तार बाल्टिक सागर से काला सागर तक हो गया।
* १४९३ : पोलैंड में द्विसदनीय संसद की पहली बैठक हुई। इसके बाद राजा, प्रजा की सहमति से शासन करने लगा।
* १५०६ : सिगिस्मुंड प्रथम राजा बना। पोलैंड का स्वरण युग का अरम्भ। 
* १७७२ : पोलैंड का पहला विभाजन ; रूस, प्रुसिया और आस्ट्रिया ने पोलैंड का बहुत सारा भाग अपने-अपने अधीन कर लिया।
* १७९१ : (३ मई) पोलैंड का लिखित संविधान लागू। यह यूरोप में प्रथम और अमेरिका के बाद विश्व का दूसरा संविधान था।
* १७९३ : पोलैंड का द्वितीय विभाजन; पोलैंड में लिखित संविधान लागू होने से रूस का राजा तिलमिला गया और उसने पोलैंड पर आक्रमण करके संविधान के निलम्बन के लिये वाध्य कर दिया। 
* १७९५ : रूस का तृतीय विभाजन ; इसके बाद अगले १२३ वर्षों तक पोलैंड का अस्तित्व समाप्त रहा।
* १९१८ : प्रथम विश्वयुद्ध के बाद पोलैंड को स्वतंत्रता मिली।
* १९२० : बोल्सेविकों की सेना ने पूरे यूरोप को जीतने की इच्छा से पोलैंड पर आक्रमण किया। किन्तु पराजित हो गयी।
* १९३९ : हिटलर ने १ सितम्बर को पश्चिम से पोलैंड पर आक्रमण कर दिया। द्वितीय विश्वयुद्ध शुरू।
* १९४५ : पोलैंड सोवियत प्रभाव क्षेत्र के रूप में घोषित ; कम्युनिस्ट शासन का आरम्भ
* १९८९ : कम्युनिस्ट शासन की समाप्ति
* १९९७ : देशव्यापी जनमत संग्रह के बाद नया संविधान लागू
* १९९९ : पोलैंड नैटो गुट में शामिल
उन्मत्तावंती

उन्मत्तावंती (९३७-३९ ई.) यह कश्मीर के प्रसिद्ध उत्पल राजवंश का अंतिम औरस राजा था, अपने समूचे राजकुल में क्रूरतम। उसकी क्रूरता की कहानी इतिहासप्रसिद्ध है और उसका वर्णन कल्हण ने अपनी राजतरंगिणी में विशद रूप से किया है। 

क्रूरता के कार्य उसे असाधारण आह्लाद प्रदान करते थे। गर्भवती स्त्रियों के बच्चों को मार डालने में उसे असाधारण आनंद मिलता था। उसके पहले कश्मीर की दशा आंतरिक युद्धों और पदाधिकारियों की बेईमानियों से क्षतविक्षत हो रही थी। उन्मत्तावंती के पिता पार्थ ने विरक्त होकर जयंद्रविहार में रहना आरंभ किया था। अस्वाभाविक पुत्र उन्मत्तावंती ने विरक्त पिता की भी हत्या कर डाली और अपने सारे भाइयों को मरवा डाला। परंतु बहुत काल तक वह भी राज न कर सका और केवल दो वर्ष के क्रूर शासन के बाद राज्य का अधिकार उसके अनौरस पुत्र सूरवर्मन् के हाथ में चला गया।
टामस कार्लायल

right|thumb|300px|टॉमस कार्लाइल
टामस कार्लायल (Thomas Carlyle ; १७९५ - १८८१) स्कॉटलैण्ड के विक्टोरियन युग के लब्धप्रतिष्ठ दार्शनिक, इतिहासकार, व्यंगकार, निबन्धकार तथा समालोचक थे।। उन्होने अर्थशास्त्र (इकनॉमिक्स) को 'ड डिस्मल साइंस' (the dismal science) कहते थे। उन्होने एडिनबर्ग इनसाइक्लोपीडिया में लेख लिखा और एक विवादास्पद सामाजिक टीकाकार के रूप में उभरे।
पात्रिमोनियो हिस्टॉरिको एस्पानियॉल

पात्रिमोनियो हिस्टॉरिको एस्पानियॉल (स्पेनी भाषा में: "Patrimonio histórico español") विशेष रूप से स्पेन के राष्ट्रीय विरासत से संबंधित स्थलों के लिए प्रयोग किया जाने वाला शब्द है। स्पेन के संस्कृति मंत्रालय के अधीन के विशेष विभाग है जिसका नाम सबडाइरेक्श्योन जनरल दे जेनेरल प्रोतेक्श्योन देल पात्रिमोनिओ हिस्टोरिको (स्पेनी भाषा में: Subdirección General de Protección del Patrimonio Histórico या समान्य रूप से समझने के लिए ऐतिहासिक विरासत का संरक्षण विभाग है), जो राष्ट्रीय विरासत के अंतरगत संरक्षित स्थलों सूची तय्यार करता है।

यह शब्द बिएन दे इंतेरेस कल्चरल (संक्षिप्त रूप में बी० आई० सी०) से शब्दार्थ में समान है क्योंकि दोनों ही में अचल विरासत की वस्तुओं जैसे कि ऐतिहासिक स्मार्क या ऐतिहासिक बाग़ आदि। इसके अतिरिक्त विरासत की वस्तुओं में हस्तांतृत वस्तुएँ जैसे कि पुरातत्व से जुड़ी वस्तुएँ, पुराने दस्तावेज़ और कला से जुड़े कार्यों की प्रतियाँ। स्पेन की प्रणालि अर्थ-केन्द्रीय है और विभिन्न स्थानीय लोग अपने और पर पंजीकरण करते हैं।